L'alcalde de Sagunt presenta la “macrojornada de Focus Innova Pime 2015”
20 d’octubre 2015

​![](/es-va/Actualidad/PublishingImages/Octubre 2015/90 FOCUS cuerpo.jpg)

 

L'alcalde de Sagunt, Francesc Fernàndez, el regidor delegat de Promoció Econòmica, José Vicente Muñoz, el director General de CEEI València, Jesús Casanova i la presidenta de ASECAM, Cristina Plumed han presentat aquest matí la **Macrojornada de Focus Innova Pime 2015** que se celebrarà el pròxim 4 de novembre en el Palau de la Música i Congressos de València, el Centre de Turisme de València (CdT) i la Sala de Cultura Cajamar València.

  
**Focus Innova Pime** és una trobada empresarial de “l'ecosistema emprenedor” valencià l'estratègia competitiva del qual està basada en la innovació. L'objectiu és impulsar la col·laboració públic-privada a favor del emprendedurisme innovador a la Comunitat Valenciana, generant sinergies entre els participants, afavorint el networking, promovent una major coordinació de les entitats que presten suport a les pimes i emprenedors.  
  
L'alcalde de Sagunt, Francesc Fernàndez, ha presentat aquesta iniciativa, organitzada entre altres entitats per la Generalitat Valenciana: **“de reforç a les pimes i els emprenedors, una faena que també fem des de l'ajuntament des de Promoció Econòmica amb la formació i tot tipus de col·laboració perquè ara és un moment de grans oportunitats si som capaces de trobar les formes adequades i el finançament adequat i en açò juga un paper fonamental trobar línies a Europa”.** L'alcalde també ha convidat a tots els interessats a participar **“en esta iniciativa perquè este tipus d'activitats donen els instruments als nostres ciutadans, empresaris, emprenedors i joves perquè puguen trobar una manera per a guanyar-se la vida o millorar i al mateix temps millorar la societat en la qual vivim”.**

  
És la desena edició d'aquesta macrojornada, que enguany ha canviat el seu nom per a representar gràficament l'estratègia amb la qual va a treballar en els pròxims anys, tal com ha explicat el Director General de CEEI València, Jesús Casanova: **“_Focus_ perquè tot empresari ha de focalitzar el seu negoci; _innova_ perquè se cerca potenciar la innovació, diferenciar-se; i _pimes_ perquè és un esdeveniment que volem dirigir enguany, més que mai, a empresaris”.** Jesús Casanova també ha volgut agrair a l'Ajuntament de Sagunt que els permeta presentar aquesta iniciativa i ha aprofitat per a convidar **“a totes les pimes a assistir ja que va a ser una macrojornada molt interessant on a més es donarà molta informació sobre programes europeus i es tractaran molts temes sobre innovació”.**

  
**Focus Innova Pime** està promogut i organitzat per la Generalitat Valenciana, a través de l'Institut Valencià de Competitivitat Empresarial (IVACE), dependent de la Conselleria d'Economia Sostenible, Sectors Productius, Comerç i Treball, en col·laboració amb la xarxa de Centres Europeus d'empreses Innovadores – Xarxa CEEIs de la Comunitat Valenciana (Alcoi, Elx, Castelló i València). I està dirigit a pimes innovadores, empreses de recent creació, empreses consolidades, emprenedors, entitats i institucions, membres de la comunitat educativa i estudiants dels últims cursos d'universitats i escoles de negocis.

  
La programació de **Focus Innova Pime** se centra en 6 tipus d'activitats, que donaran lloc a prop de 70 sessions, articulades a través de: conferències; assessorament empresarial; networking; mostra d'empreses innovadores; reptes i premis, amb el reconeixement al talent i tres premis a empreses de recent creació, trajectòria empresarial i internacionalització; i comunicació, amb un set de premsa i vídeo pitch, per a entrevistes als participants.

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-presenta-la-macrojornada-de-focus-innova-pime-2015/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-presenta-la-macrojornada-de-focus-innova-pime-2015/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-presenta-la-macrojornada-de-focus-innova-pime-2015/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-presenta-la-macrojornada-de-focus-innova-pime-2015/)